Publication: Magyar Közlöny
Issue: MK-2001-74 (Year: 2001, Number: 74)
Era: 1990-2004
Section: 
Paragraph Index: 331

2. Cikk Általános kiváltságok A Magyar Köztársaság gondoskodik arról, hogy a Magyar Köztársaság által kifejezetten a Program feladatainak ellátása céljából foglalkoztatott külföldi alkalmazottak és közvetlen családtagjaik megkapják legalább ugyanazokat a kedvezményeket, kiváltságokat és mentességeket, amelyeket más bilaterális és multilaterális egyezmények vagy gazdasági segítségnyújtással és műszaki együttműködéssel kapcsolatos programok keretében a Magyar Köztársaságban foglalkoztatott külföldiek és közvetlen családtagjaik is élveznek. Ennek a Cikknek a rendelkezései alapján fent nevezett alkalmazottak diplomáciai jogállást nem élvezhetnek.

Source: https://magyarkozlony.hu/hivatalos-lapok/1baeba776a9f669ffa1b631e504536ab43663b6f/dokumentumok/1f6c656c3fad72454f289095a9260ed4303525c0/letoltes